CELEX: 32014R0760
Language: bg
Date: 2014-07-10 00:00:00
Title: Регламент за изпълнение (ЕС) № 760/2014 на Комисията от 10 юли 2014 година относно класирането на някои стоки в Комбинираната номенклатура

15.7.2014   
            
            
               BG
            
            
               Официален вестник на Европейския съюз
            
            
               L 207/10
            
         РЕГЛАМЕНТ ЗА ИЗПЪЛНЕНИЕ (ЕС) № 760/2014 НА КОМИСИЯТА
   от 10 юли 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и за всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди, обвързващата тарифна информация, издадена по отношение на стоките, обхванати от настоящия регламент, която не е в съответствие с настоящия регламент, да може да продължи да бъде използвана от титуляря за известен период от време съгласно член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кодовете по КН, посочени в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 12, параграф 6 от Регламент (ЕИО) № 2913/92 за период от три месеца, считано от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 10 юли 2014 година.
      
         
            За Комисията,
         
         
            от името на Председателя,
         
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Цилиндричен съд, изработен от пластмаса, с височина приблизително 8 cm, диаметър 6 cm, съдържащ 180 ml газ за осветление на парафинова основа (смес от парафин, съдържаща 68 % тетрадекан, 25 % пентадекан и приблизително 4 % хексадекан) и фитил. Затворен е с метално запечатване с пластмасова капачка, което предотвратява изпаряването на газта и държи фитила на мястото му (т. нар. „газена лампа“).
                  Контейнерът не може да бъде повторно напълнен, след като газта бъде изразходена.
                  Продуктът се използва като декоративна лампа. Той може да бъде поставен в друг съд (например стъклен съд) или да бъде използван самостоятелно.
                  Виж изображението. (1)
                  
               
               
                  9405 50 00
               
               
                  Класирането се определя от Общи правила 1 и 6 за тълкуване на Комбинираната номенклатура (ОПТ) и от описанието на кодове по КН 9405 и 9405 50 00.
                  Класиране като масло в позиция 2710 се изключва, тъй като продуктът е с метално запечатване с пластмасова капачка и фитил и следователно се състои от повече елементи, а не само от газ и контейнер, използван обикновено за опаковане на такива стоки, както е предвидено съгласно Общо правило 5, буква б) от ОПТ.
                  Продуктът е с характеристики и конструкция на самостоятелно осветително тяло от позиция 9405, тъй като той има самостоятелен корпус, съдържащ газ, метално запечатване с пластмасова капачка и фитил. Тази позиция обхваща електрически и неелектрически лампи и осветителни тела, които могат да бъдат съставени от всякакви материали и да използват всякакъв светлинен източник (вж. също Обяснителните бележки към Хармонизираната система за позиция 9405, част I).
                  Следователно продуктът трябва да бъде класиран в код по КН 9405 50 00 като неелектрическо осветително тяло.
               
            
         (1)  Изображението е само за информация.